## Eelnõu

**NARVA LINNAVALITSUS**

PROTOKOLLILINE OTSUS

**Projekti „Kvalifitseeritud tööjõud käsitöö valdkonnas” omafinantseerimise kinnitamine**

**Narva Linnavalitsus o t s u s t a b:**

1. Taotleda Narva Linnavolikogus otsuse vastuvõtmist vastavalt lisatud eelnõule.
2. Volitada Linnavalitsuse abilinnapea Aleksander Ljudvig’ut antud küsimust Linnavolikogus ette kandma.

Tarmo Tammiste Ants Liimets

Linnapea Linnasekretär

Eelnõu

# NARVA LINNAVOLIKOGU

# OTSUS

# Narva 26.11.2009 nr

**Projekti „Kvalifitseeritud tööjõud käsitöö valdkonnas” omafinantseerimise kinnitamine.**

Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. **Asjaolud ja menetluse käik**

Narva linna Narva linna Sotsiaalabiamet töötab välja projekti „Kvalifitseeritud tööjõud käsitöö valdkonnas” selle edasiseks esitamiseks meetmesse 1.3.1. „Kvalifitseeritud tööjõu pakkumise suurendamine” rahastamise saamiseks Euroopa Sotsiaalfondi 2007-2013 (ESF) vahenditest. ESFist rahastatud programmidest suuremamahulisem on „Kvalifitseeritud tööjõupakkumise suurendamine”, mille eesmärgiks on kasvatada tööhõivet läbi aktiivsete tööturumeetmete, parandades seejuures tööturuteenuste kättesaadavust ja kvaliteeti.

2009 aastal on Narva linnas töötuse tase väga kõrge (ligi 6 500 töötut novembri alguses) ning olukord aina halveneb. Valdava osa töötute viimaseks töökohaks olid Narva linna suuremad tööstusettevõtted. Selliste töötute hulgas on palju neid, kes on tõelised käsitöömeistrid ja kes pühendasid oma hobile aastaid. Enamus aga ei oma erialalisi teadmisi seoses oma hobidega ja ei suhtu nendesse nagu täiendava tulu allikasse. Töötuse leevendamise üheks alternatiivseks viisiks on inimestele oma hobidest tulu saamise õpetamine. Eesti viimaste aastate töötuse leevendamisele suunatud kogemus näitab, et FIE-dena loodud töökohad püsivad tööturul pikema aega, kui ettevõtetes loodud töökohad, kuna FIEd on rohkem konkurentsivõimelised.

Esitatava projekti nimetus on „Kvalifitseeritud tööjõud käsitöö valdkonnas“. Projekti eesmärgiks on anda võimalust saada täiendavaid erialateadmisi ja -oskusi töötutele, kellel on lisatulu võimaldavad hobid. Kaasata selliseid töötuid Eesti käsitöö ühingute võrgustikusse nende käsitöö toodete müümiseks. Selleks näeb projekt ette järgmist: projektis osalejate otsimine; koolituste läbiviimine töötajate kvalifikatsiooni tõstmiseks; tööpraktika korraldamine; toetatud töökohtade loomine. Samuti projektiga on ettenähtud tingimuste loomine valmis käsitöö toodete müümiseks (osalemine laatadel ning internetikaubanduse võimaluste kasutamine).

Planeeritud projektitulemus – kuni 50 töökohtade loomine. Kulude abikõlblikkuse periood 01.11.2009 – 31.03.2012 (28 kuud); projekti aktiivsed tegevused 01.04.2009 – 28.02.2012 (23 kuud). Projekti kogueelarve on 9 934 000 krooni, s.h. toetus 8 874 500 krooni - 89,33% (maksimaalselt 90%); s.h. omafinantseering 1 059 500 krooni – 10,67% (minimaalselt 10%).

Projekti eelarve aastate lõikes:

|  |  |  |  |  |  |
| --- | --- | --- | --- | --- | --- |
|  | **2009** | **2010** | **2011** | **2012** | **Kokku** |
| Projekti eelarve | 24 000 | 1 666 500 | 8 079 000 | 164 500 | **9 934 000** |
| s.h. toetus | - | 1 311 500 | 7 512 000 | 51 000 | **8 874 500** |
| s.h. omafinantseering | 24 000 | 355 000 | 567 000 | 113 500 | **1 059 500** |

Narva Linnavolikogu otsusega on vaja kinnitada projekti omafinantseering.

**2. Õiguslikud järeldused**

Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 vastu võtta laene ja teisi varalisi kohustusi.

**3. Otsus**

3.1 Kinnitada projekti „Kvalifitseeritud tööjõud käsitöö valdkonnas” omafinantseering 1 059 500 krooni ulatuses.

* 1. Projekti positiivse rahastamise otsuse korral vastavate aastate lõikes ette näha linna eelarves omafinantseerimise tagamiseks eraldi kulureana vahendid omafinantseeringu katteks, nähes ette võimalust kasutada neid vahendeid käibevahendite vajaduste katteks.

**4. Vaidlustamine**

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

**5. Otsuse jõustumine**

Otsus jõustub seadusega sätestatud korras.

Mihhali Stalnuhhin

Volikogu esimees